Panic at the Disco

Historie

Bandet ble dannet i forstadsområdet Summerlin i Las Vegas av de to barndomsvennene Ryan Ross på gitar og Spencer Smith på trommer. De spilte Blink-182 låter i band i forskjellige formasjoner. Ryan og Spencer dannet da et band som de kalte «Summer League» sammen med barndomsvennen Brent Wilson, og Trevor som senere forlot bandet.
A Fever You Can't Sweat Out,' Panic!'s debutalbum:
Det var på Palo Verde high school at Brent møtte Brendon Urie. Wilson spurte Urie om å prøve seg som gitarist for Panic!, siden de lette etter en erstatter på den tiden. Opprinnelig var ikke Urie vokalisten i bandet. Den stillingen tilhørte Ryan Ross, som nå er ute av bandet Bandet hørte han kore under en øvelse, og ble så imponert over hans vokale ferdigheter at de bestemte seg for at han skulle bli vokalisten i bandet. De tok da navnet Panic! at the Disco. De fikk navnet fra sangen «Panic», av Name Taken.
For å promotere musikken sin, kontaktet de Fall Out Boy-bassisten Pete Wentz gjennom LiveJournal, og sendte han en link til deres PureVolume side. Wentz ble så imponert at han dro til Las Vegas for å møte bandet. Etter å ha sett dem øve i en garasje spurte han dem om de ville underskrive en kontrakt med hans plateselskap Decaydance Records, som er et underselskap av plateselskapet Fueled by Ramen.
Den 6. juni 2009 bestemte gitarist Ryan Ross og bassist Jon Walker å forlate bandet. Det ble skrevet på hjemmesiden deres at de hadde forskjellige meninger om bandets fremtid og at de bestemte seg for å forlate bandet. Deretter var det bare Brendon og Spencer igjen i bandet.
De hentet in Dallon Weekes og Ian Crawford som erstatning for Ross og Walker under turneen deres, men de var bare registrert som turne-medlemmer. Men i 2010 ble Dallon spurt om å bli med i bandet på fulltid. Media og alle ble holdt utenfor dette og fikk ikke vite noe om det før i midten av 2012, omtrent rundt da Ian forlot bandet for å lage «ekte» musikk.

Den 2. april 2015 skrev Spencer på hjemmesiden til Panic! at han forlot bandet og senere dette året ble Dallon degradert til turne-medlem.

2006 - A Fever You Can't Sweat Out og Brent Wilsons avskjed

Panic at the Disco utga deres debutalbum A Fever You Can't Sweat Out i september 2005 og bygde seg raskt opp en fanbase gjennom PureVolume og MySpace, men de fikk lite kommersiell anerkjennelse. Etter å ha ligget på PureVolume's top 10 signed artists og blitt nummer 1 på MySpace's indie charts, deltok Panic at the Disco på MTVs Total Request Live 17. januar 2006, hvor de hadde premiere på musikkvideoen til «I Write Sins Not Tragedies.» Videoen debuterte på 10.-plass på TRL nedtellingen, og vant senere Video of the Year award på 2006 MTV Video Music Awards, og slo dermed store artister som Christina Aguilera, Shakira, Madonna og Red Hot Chili Peppers. De fikk også stor suksess med deres andre singel, «But It's Better If You Do». Musikkvideoen til denne sangen viser bandet som spiller i en ulovlig vinstue i Amerika på 1930-tallet.
Bandet offentliggjorde avskjeden til bandets bassist Brent Wilson på deres hjemmeside 17. mai 2006. Wilson har senere hevdet at avgjørelsen om å forlate bandet ikke var hans, og at han ble sparket uten advarsel av økonomiske grunner, selv om resten av bandet nekter for dette. Bare noen dager etter Wilsons avskjed la bandet ut på deres første turne gjennom Europa med deres venn Jon Walker, som steppet inn som midlertidig bassist mens de søkte en permanent erstatter.
Alle konsertene var utsolgt, og noen ble til og med utsolgt på bare noen timer. 3. juli samme år, skrev de opp Jon Walker som bassist/sanger på deres MySpace-profil, og han ble et permanent medlem av Panic at the Disco.
Suksessen til deres første to singler hjalp dem til topps på Billboard Independent-listen og til 13.-plass på Billboard 200 i juli 2006. Musikkvideoen til «I Write Sins Not Tragedies» har blitt sett på YouTube over 267 millioner ganger, og sangen er den meste ønskede sangen på Z-100, en radiokanal i New York. Som en følge av dette uttalte vokalist Urie at sangen har blitt overspilt: «[It] isn't the only song we've written.»
I slutten av juli 2006 utga de deres tredje musikkvideo, denne for sangen «Lying Is the Most Fun a Girl Can Have Without Taking Her Clothes Off». Videoen viser folk med «fisketank-hjelmer» som går i gatene. Videoen viser bare bandet i en scene, sannsynligvis fordi de følte at utseendet deres avledet oppmerksomheten vekk fra musikken.
Tidlig I august 2006, solgte A Fever You Can't Sweat Out platina, etter å ha solgt over 1 million album.
I løpet av Panics åpningssang 25. august 2006, på Carling Weekend: Reading Festival, kastet en ukjent publikummer en flaske på scenen, som traff og slo ut Brendon Urie, og tvang bandet til å slutte å spille. Etter noen minutter kom han seg opp igjen og skrek ut til publikummet, «You can't take me out! Let's see how well you guys do with my left side», og de fortsatte med den samme sangen.
Bandet dro ut på en verdens-turne i slutten av 2006. Det inkluderer Australia, New Zealand, og kontinental Europa.
Panic dukket opp på spesialutgaven av Tim Burtons The Nightmare Before Christmas' soundtrack sammen med Fall Out Boy, Marilyn Manson og andre artister. Panic sang «This Is Halloween».
Deres nyeste og siste singel fra Fever You Can't Sweat Out, «Build God, Then We'll Talk», ble utgitt 5. mars 2007. Musikkvideoen til sangen omhandler feilslutningen av forhold.

2007–2008 Pretty. Odd

Panic at the Disco begynte å skrive på deres andre album tidlig i 2007, men bestemte seg for å begynne på nytt i juli 2007.
I juli 2007 begynte de å fremføre sanger fra deres andre album på forskjellige festivaler og tilsetninger. Tre av de nye sangene har offisielt fått navn: «It's True Love», «Middle of Summer» og «Nine in the Afternoon».
En annen sang, som Pete Wentz var den første til å nevne har fått tittelen; «Things Have Changed».
19. november (USA) ble litt av sangen «Nine in the Afternoon» spilt i tv-serien Heroes, I en scene hvor Claire Bennet trener for et pep rally.
11. desember 2007 annonserte Billboard.com at Panics andre album skal utgis 25. mars 2008.
Musikkvideoen til «Nine in the Afternoon» ble filmet 21. og 22. desember. Singelen ble utgitt 29. januar 2008.
I et intervju med MTV hevded bandet at de ikke vet hva som skjedde på deres hjemmeside. 'You don't have to worry'] is a lyric in the first track of our new record, " forklarte Spencer Smith.
1. januar 2008 ble kildebeskjeden på hjemmesiden deres forandret til: 'WE'RE SO STARVING'. En puslespillbrikke var tatt bort fra puslespillet som befant seg på siden, og den ledet til Myspace-bloggen til bandet, som ga oppdateringer om hvordan det gikk med den nye CD-en, og den ga også en uferdig versjon av en sang kalt: «We're So Starving». I den samme bloggen annonserte bandet at de skulle til Abbey Road Studios for å mikse albumet.
9. januar droppet bandet utropstegnet i navnet, mens 10. januar forandret bandets hjemmeside seg til en logo for the Honda Civic Tour, som Panic vil være hovedband for dette året.
10. januar ble også navnet på det nye albumet offisielt: Pretty. Odd. Dette gjorde de gjennom deres MySpace-side. Da bekreftet de også at utgivelsesdatoen ble 25. mars.
16. januar 2008 dukket det opp et nytt puslespill på Panics hjemmeside, sammen med et annet spor gjemt i kilden til siden. Etter noen dager sier sporet:
"Hope you weren't about to leave
Because you might miss all the fun
You might want to look around a bit first
Who knows what you could find
You should stay at least one more day ".
22. januar 2008 forandret puslespillet seg til coverbildet av den nye CD-en.
Kildekoden forandret seg til:
«Do you have time for one last challenge»

Vices and Virtues

22. mars 2011 ble Vices and Virtues sluppet, det tredje studioalbumet til Panic! At The Disco. Albumet er produsert av John Feldman og Butch Walker.

Opptredener

Panic at the Disco er kjent for old-style sirkusforestillinger hvor de har med seg en gruppe slangemennesker opp på scenen for å opptre med dem.
De opptrådte også på Times Square på nyttårsaften 06/07. De fremførte «Lying Is the Most Fun a Girl Can Have Without Taking
Her Clothes Off» og «I Write Sins Not Tragedies».
Live har de også fremført disse sangene: Third Eye Blind' «Slow Motion», Radioheads «Karma Police», Smashing Pumpkins' «Tonight, Tonight», to versjoner av Counting Crows' «Round Here», K-Ci og Jojos «All My Life», Britney Spears' «Baby One More Time», Nelly Furtados «Maneater», Queens «Killer Queen», The Beatles' «Eleanor Rigby», Blink-182s «What's My Age Again?», og The Bands «The Weight». [17]

DVD

Panic at the Disco har gitt ut en limited edition collector's box. Det ble bare laget 25 000 av disse. Den inneholder en DVD fra deres livekonsert i Denver, en begrenset utgave av CD-en A Fever You Can't Sweat Out, bilder av bandet, en notisbok, en plakat, lyric kort, turne program, en phenakistoscope, og et sertifikat for ekthet.